***ՀԻՄՆԱՎՈՐՈՒՄ  
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ԴԵԿՏԵՄԲԵՐԻ 27-Ի N26-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ***

Համայնքի վարչական ղեկավարների իրավասությունները սահմանելու և հստակեցնելու նպատակով անհրաժեշտություն է առաջացել ընդունել «Հայաստանի Հանրապետության Գեղարքունիքի մարզի Մարտունի համայնքի ավագանու 2022 թվականի դեկտեմբերի 27-ի N26-Լ որոշման մեջ փոփոխություն կատարելու մասին» Մարտունի համայնքի ավագանու որոշման նախագիծը:

Որոշման նախագծով նախատեսվում է փոփոխել վերը նշված որոշմամբ հաստատված հավելվածը և շարադրել նոր խմբագրությամբ: Նոր հավելվածով նախատեսվում է հստակեցնել վարչական ղեկավարների աշխատանքային իրավունքները և պարտականությունները, գործունեության ոլորտները և նրանց կողմից իրականացվող փաստաթղթաշրջանառությունը:

Որոշման նախագծի փոփոխությունը հնարավորություն է ընձեռում տեղում քաղաքացիների արագ և որակյալ սպասարկումը իրականացնելու համար։

Որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Որոշման նախագծի ընդունման առնչությամբ Մարտունի համայնքի բյուջեի եկամտային և ծախսային մասերում փոփոխություններ չեն նախատեսվում։

**ՀԱՄԱՅՆՔԻ ՂԵԿԱՎԱՐ՝ ՀՈՎՀԱՆՆԵՍ ՀՈՎԵՅԱՆ**